

 **Republika Hrvatska**

**KOPRIVNIČKO-KRIŽEVAČKA ŽUPANIJA**

 **OPĆINA PETERANEC**

 **Općinsko vijeće**

KLASA: 021-05/17-01/21

URBROJ: 2137/12-19-1

Peteranec, 8. studenoga 2019.

Na temelju članka 33. Statuta Općine Peteranec („Službeni glasnik Koprivničko-križevačke županije“ broj 6/13. i 4/18.) i članka 11. Poslovnika Općinskog vijeća Općine Peteranec („Službeni glasnik Koprivničko-križevačke županije“ broj 15/09., 6/13. i 10/14.) sazivam 21. sjednicu Općinskog vijeća Općine Peteranec koja će se održati u općinskoj vijećnici Općine Peteranec u Peterancu, Matije Gupca 13, dana

**15. studenoga 2019. godine (petak) s početkom u 18,00 sati**

Sjednica će se održati u općinskoj vijećnici u Peterancu, na adresi Matije Gupca 13.

 Za sjednicu predlažem sljedeći

**D N E V N I R E D:**

1. Donošenje Odluke o poticanju uređenja nekretnina na području Općine Peteranec;
2. Donošenje Odluke o isplati jednokratne novčane naknade (božićnice) učenicima polaznicima srednjoškolskog obrazovanja s prebivalištem na području Općine Peteranec u 2019. godini;
3. Donošenje Izmjena i dopuna Proračuna Općine Peteranec za 2019. godinu i projekcija za 2020. i 2021. godinu;
4. Donošenje Izmjena i dopuna Plana razvojnih programa za 2019. godinu i projekcija za 2020. i 2021. godinu;

**a)** Donošenje Programa o izmjenama i dopunama Programa građenja komunalne infrastrukture na području Općine Peteranec za 2019. godinu;

**b)** Donošenje Programa o izmjenama i dopunama Programa održavanja komunalne infrastrukture na području Općine Peteranec u 2019. godini;

**c)** Donošenje Plana o izmjeni Plana javnih potreba u socijalnoj skrbi na području Općine Peteranec u 2019. godini:

**d)** Donošenje Programa o izmjeni i dopuni Programa javnih potreba u osnovnom i srednjem školstvu na području Općine Peteranec u 2019. godini;

**e)** Donošenje Programa o izmjenama Programa javnih potreba u kulturi i razvoja civilnog društva na području Općine Peteranec u 2019. godini;

**f)** Donošenje Programa o izmjeni Programa javnih potreba u sportu na području Općine Peteranec u 2019. godini;

**g)** Donošenje Programa o izmjenama Programa javnih potreba u predškolskom odgoju i obrazovanju na području Općine Peteranec za 2019. godinu;

**h)** Donošenje Programa o izmjeni Programa utroška sredstava šumskog doprinosa na području Općine Peteranec u 2019. godini;

**i)** Donošenje Programa o izmjenama Programa javnih potreba u području unaprijeđenja kvalitete života stanovnika Općine Peteranec za 2019. godinu;

1. Strategija upravljanja imovinom Općine Peteranec za razdoblje 2019. – 2025. godine - donošenje Zaključka po razmatranju;
2. Plan upravljanja imovinom u vlasništvu Općine Peteranec za 2020. godinu - donošenje Zaključka po razmatranju;
3. Plan djelovanja Općine Peteranec na području prirodnih nepogoda za 2020. godinu - donošenje Zaključka po razmatranju;
4. Donošenje Odluke o imenovanju predsjednika i članova Općinskog povjerenstva za procjenu šteta od prirodnih nepogoda Općine Peteranec;
5. Donošenje Odluke o komunalnim djelatnostima koje se mogu obavljati na temelju koncesije na području Općine Peteranec;
6. Donošenje Odluke o načinu upravljanja i korištenja sportskih građevina u vlasništvu Općine Peteranec;
7. Polugodišnji izvještaj o izvršenju Financijskog Dječjeg vrtića Vrapčić za razdoblje od 1. siječnja do 30. lipnja 2019. godine – donošenje Zaključka po razmatranju;
8. Razmatranje Prijedloga Upravnog vijeća Dječjeg vrtića Vrapčić za materijalna prava i potraživanja odgojiteljica – donošenje Zaključka po razmatranju;
9. Donošenje Odluke o pristupanju Općine Peteranec Hrvatskoj zajednici općina;
10. Razmatranje zamolbi i donošenje Zaključaka po razmatranju:

1. Zamolba Valentin Široki;

2. Zamolba Anto Varivoda;

3. Zamolba Emilija Zidar;

4. Zamolba Božica, Marijan i Tomislav Premec;

15. Pitanja i prijedlozi.

 Mole se članovi Općinskog vijeća da obavezno prisustvuju sjednici u točno zakazano vrijeme, a eventualnu spriječenost opravdaju na telefon broj 048/636-289 ili na email: opcina-peteranec@kc.htnet.hr.

 **PREDSJEDNIK:**

 **Mario Gaži, v.r.**